open-index/open-wikipedia-markdown huggingface dataset:
ชิโรอิยูกิ

**ชิโรอิยูกิ** () เป็นซิงเกิลลำดับที่ 25 ของไม คุรากิ มีรหัสซีดี GZCA-7083 ออกจำหน่ายวันที่ 20 ธันวาคม พ.ศ. 2549 และใช้เป็นเพลงประกอบการ์ตูนเรื่องยอดนักสืบจิ๋วโคนัน
## ข้อมูลเพลง
ซิงเกิลนี้เป็นซิงเกิลที่ 25 ของไม คุรากิ จำหน่ายเมื่อวันที่ 20 ธันวาคม พ.ศ. 2549 เพลงนี้ใช้ในอะนิเมะยอดนักสืบจิ๋วโคนันเป็นเพลงปิดที่ 26 ของเรื่องนี้ ตั้งแต่ตอนที่ 458-470 จำนวน 12 ตอน และ ovaที่ 7 และเป็นอีกครั้งในรอบ 5 ปีในการใช้ในเพลงปิดหลังจากเพลงออลเวยส์และเป็นครั้งล่าสุดที่ใช้ในเพลงปิดของเรื่องนี้

ซิงเกิลนี้เปิดตัวที่อันดับ 2 ประจำสัปดาห์ที่อันดับ 4 ที่ยอดขาย 23,937 อยู่ในโอริคอนซาร์ด 11 สัปดาห์ ยอดขายรวม 43,721 ชุด
## ลำดับเพลง
* 1. ชิโรอิยูกิ (4:49)
เนื้อร้องโดย:ไม คุรากิ ทำนองโดย:ไอกะ โอโนะ เรียบเรียงโดย: ไดสุเกะ อิเคดะ
* 2. โอโมอิ โน ซะกินิ... (4:37)
เนื้อร้องโดย:ไม คุรากิ ทำนองและเรียบเรียงโดย:Yoko Blaqstone
## การนำไปใช้
* เพลงปิดที่ 26 ของยอดนักสืบจิ๋วโคนัน (#1)
* อัลบั้มวันไลฟ์, ออลมายเบสต์ (#1)
## อ้างอิง
## แหล่งข้อมูลอื่น
* http://wiki.jpopstop.com/wiki/Shiroi_Yuki  
* http://ja.wikipedia.org/wiki/%E7%99%BD%E3%81%84%E9%9B%AA 

หมวดหมู่:เพลงญี่ปุ่น
หมวดหมู่:ซิงเกิลในปี พ.ศ. 2549
หมวดหมู่:เพลงของมาอิ คูรากิ
หมวดหมู่:เพลงประกอบยอดนักสืบจิ๋วโคนัน
อะซีแนปทีน

**อะซีแนปทีน** (Acenaphthene)เป็นสารประกอบโพลีไซคลิกอะโรมาติกไฮโดรคาร์บอนประกอบด้วยวงของแนฟทาลีนและมีหมู่เอทิลีนเชื่อมที่ตำแหน่งที่ 1 และ 8 ชื่ออื่นๆคือ **1,2-dihydroacenaphthylene**, แสดงว่าสารนี้เป็นรูปที่ถูกไฮโดรจีเนตของอะซีแนปทิลลีน และเป็นองค์ประกอบที่อยู่ในน้ำมันดิน อะซีแนปทิลลีนถูกเตรียมขึ้นครั้งแรกจากน้ำมันดินโดย Marcellin Berthelot และหลังจากนั้น Bardy ได้สังเคราะห์จาก α-ethyl naphthalene

สารนี้ใช้ในการเตรียมสี สารกำจัดศัตรูพืชและเภสัชศาสตร์ ยังไม่ปรากฏว่าเป็นสารก่อมะเร็ง

## แหล่งข้อมูลอื่น
* Method for sampling and analysis
* Chemical land datasheet
* MSDS at Oxford University 
* National Pollutant Inventory - Polycyclic Aromatic Hydrocarbon Fact Sheet 
* Entry in PAH database 

หมวดหมู่:โพลีไซคลิกอะโรมาติกไฮโดรคาร์บอน
อะซีแนปทิลลีน

**อะซีแนปทิลลีน** (**Acenaphthylene**) เป็นสารประกอบโพลีไซคลิกอะโรมาติกไฮโดรคาร์บอนที่ประกอบด้วยวงแนปทาลีนที่มีหมู่เอทิลีนเชื่อมระหว่างตำแหน่งที่ 1 และ 8 เป็นองค์ประกอบของน้ำมันดิน การเกิดปฏิกิริยารีดักชันที่หมู่เอทิลีนจะทำให้ได้สารที่มีโครงสร้างใกล้เคียงกันคือ อะซีแนปทีน สารนี้ต่างจากโพลีไซคลิกอะโรมาติกไฮโดรคาร์บอนอื่นๆคือไม่เรืองแสงฟลูออเรสเซน 
## อ้างอิง

## แหล่งข้อมูลอื่น
* Method for sampling and analysis
* National Pollutant Inventory - Polycyclic Aromatic Hydrocarbon Fact Sheet 

หมวดหมู่:โพลีไซคลิกอะโรมาติกไฮโดรคาร์บอน
กรมการค้าภายใน

**กรมการค้าภายใน ** () ก่อตั้งวันที่ 5 พฤษภาคม พ.ศ. 2485 ซึ่งในขณะนั้นประเทศอยู่ระหว่างสงครามประเทศไทยไม่อาจหลีกเลี่ยงผลภัยจากสงครามได้ จึงมีความจำเป็นต้องพร้อมเตรียมรับปัญหาทุกด้าน และงานเศรษฐกิจสำคัญ เช่น การพาณิชย์ อุตสาหกรรม วิทยาศาสตร์ ยังรวมอยู่ในการดูแลของกระทรวงเดียว จึงได้ยกฐานะกรมพาณิชย์ขึ้นเป็นกระทรวงพาณิชย์ และตั้งกรมการค้าภายในขึ้นในสังกัด ทำหน้าที่ดูแลงานการค้าภายในประเทศ

## ประวัติ
thumb|ตราสัญลักษณ์ก่อนหน้า

กรมการค้าภายในสมัยแรกเริ่มนั้น มีภารกิจหลักคือมุ่งเน้นส่งเสริมการค้าภายในประเทศเป็นสำคัญ ทำหน้าที่ส่งเสริมการค้าของคนไทย และการค้าโดยทั่วไป สืบราคาและรายงานความเคลื่อนไหวของสินค้า อุปโภคบริโภคที่จำเป็นในการครองชีพ และแหล่งผลิตของสินค้านั้นๆ เพื่อใช้ประกอบการส่งเสริมและช่วยเหลือผู้ผลิตให้ขายได้ราคา รวมทั้งแก้ไขปัญหาการค้าอันกระทบกระเทือนถึงการครองชีพของประชาชน เนื่องจากระหว่างนั้นอยู่ในสมัยของสงคราม เศรษฐกิจในประเทศไม่เป็นปกติ การดูแลแก้ปัญหา สินค้าขาดแคลนและขึ้นราคาเป็นภาระหน้าที่ของกระทรวงพาณิชย์ ซึ่งทุกหน่วยงานรวมทั้งกรมการค้าภายในต้องร่วมกันแก้ไขปัญหาโดยใกล้ชิด และเมื่อหลังสิ้นสุดสงครามแล้วราคาสินค้าต่าง ๆ ได้พุ่งสูงขึ้นอย่างรวดเร็วซึ่งเป็นภาระของกรมการค้าภายในต้องจัดหาสินค้ามาป้อนร้านค้าให้เพียงพอ เพื่อตรึงราคามิให้สูงเกินสมควร

ในปี พ.ศ. 2487 – พ.ศ. 2495 กระทรวงพาณิชย์ได้ปรับปรุงจัดระเบียบการบริหารงานของหน่วยงานในสังกัด และโอนงานหลายอย่างมาให้กรมการค้าภายในดูแลรับผิดชอบ โอนงานของกรมควบคุมการค้าที่ถูกยุบเลิก มาจัดตั้งเป็นกองควบคุมการค้า และกองควบคุมข้าว อันทำให้ภารกิจของกรมการค้าภายในแต่เดิมเป็นงานส่งเสริม เพิ่มมาทำหน้าที่ควบคุมด้วยหลังจากนั้นได้มีการเปลี่ยนแปลงโครงสร้างการแบ่งส่วนราชการ เพื่อให้เหมาะสมกับภารกิจและสถานการณ์ในปี พ.ศ. 2522 พ.ศ. 2535 และ พ.ศ. 2542

## บทบาทหน้าที่
# กำกับดูแลให้ผู้บริโภคได้รับความเป็นธรรม ในการอุปโภคบริโภคสินค้าและบริการ รวมทั้งส่งเสริมและพัฒนาให้ผู้บริโภคมีบทบาทในการพิทักษ์ประโยชน์ของตนเอง
# พัฒนาระบบตลาด รวมทั้งส่งเสริมการเพิ่มประสิทธิภาพการตลาดและตลาดในประเทศ เพื่อสร้างโอกาสการและความเป็นธรรมแก่เกษตรกร ผู้ผลิตที่เกี่ยวข้อง
# กำกับดูแลและส่งเสริมพัฒนาการประกอบธุรกิจการค้าในประเทศให้มีการแข่งขัน และมีการค้าที่เป็นธรรม
# ส่งเสริมและพัฒนาการชั่ง ตวง วัด ในทางการค้าให้เป็นมาตรฐานสากล กำกับดูแลและสอดส่องพฤติกรรมการใช้เครื่องชั่ง ตวง วัด ในการซื้อหรือขายสินค้าเกษตร และสินค้าอุปโภคให้เกิดความเป็นธรรม

## หน่วยงานในสังกัด
* สำนักงานเลขานุการกรม
* สำนักกฎหมาย
* สำนักส่งเสริมและพัฒนาระบบตลาด
* สำนักจัดระบบราคาและปริมาณสินค้า
* สำนักงานกลางชั่งตวงวัด
* สำนักตรวจสอบและปฏิบัติการ
* สำนักสารสนเทศการค้าในประเทศ
* สำนักส่งเสริมการแข่งขันทางการค้า
* สำนักส่งเสริมการค้าสินค้าเกษตร
* กลุ่มตรวจสอบภายใน
* กลุ่มงานพัฒนาระบบบริหาร
* กองกิจการงานภูมิภาค
* กองพัฒนาระบบการค้า

## อ้างอิง

## แหล่งข้อมูลอื่น
* 

กระทรวงพาณิชย์
หมวดหมู่:การค้า
หมวดหมู่:องค์การที่ก่อตั้งในปี พ.ศ. 2485
หมวดหมู่:หน่วยงานของรัฐบาลไทยในจังหวัดนนทบุรี
การค้าภายใน
หมวดหมู่:หน่วยงานภาครัฐที่ก่อตั้งในปี พ.ศ. 2485
วูวูเซลา

[thumb|300px|วูวูเซลา ทำด้วย[พลาสติก ]]
[thumb|300px|กองเชียร์[ฟุตบอลทีมชาติแอฟริกาใต้|ทีมแอฟริกาใต้ กำลังเป่าวูวูเซลา ระหว่างการแข่งขันฟุตบอลโลก 2010 ]]
thumb|300px|เสียงของวูวูเซลา

**วูวูเซลา** (, เป็นภาษาซูลู แปลว่า *ทำให้เกิดเสียงดัง*) หรือในบางครั้งเรียก **เลปาตาตา** (Lepatata ในภาษาสวานา) เป็นเครื่องดนตรีประเภทเป่าคล้ายทรัมเป็ต เป็นเครื่องดนตรีและวัฒนธรรมของชนพื้นเมืองแอฟริกาใต้ มีความยาวประมาณ 1 เมตร นอกจากนี้ ยังใช้ในการเชียร์กีฬา เช่น ฟุตบอลอีกด้วย ปัจจุบัน วูวูเซลานิยมทำจากพลาสติก

เสียงของวูวูเซลา เป็นไปในลักษณะดังกึกก้อง คล้ายเสียงร้องของช้าง วูวูเซลาใช้ในการเชียร์กีฬาครั้งแรก ในคริสต์ทศวรรษ 1990 โดยกลุ่มกองเชียร์ สโมสรฟุตบอลไกเซอร์ ชีฟส์ เอฟซี ในลีกแอฟริกาใต้ เริ่มนำมาใช้เป็น อุปกรณ์การเชียร์ทีมรักของตน ในสนามฟุตบอล แต่ยังเป็นที่รู้จักเฉพาะภายในแอฟริกาใต้เท่านั้น

จากนั้น วูวูเซลา นำมาใช้อีกครั้ง ในการแข่งขันคอนเฟเดอเรชันส์คัพ 2009 ที่แอฟริกาใต้เป็นเจ้าภาพ และได้รับการกล่าวถึง ในแง่ที่เป็นอุปกรณ์เชียร์ ที่สามารถข่มขวัญทีมคู่แข่ง และกองเชียร์คู่แข่งได้เป็นอย่างดี ด้วยเสียงอันกึกก้อง รวมถึงทำลายสมาธิของนักฟุตบอลคู่แข่ง จึงเกิดกระแสวิจารณ์ไปทั่ว และทำให้ชาติตะวันตกบางชาติ ถึงกับเรียกร้องให้ สหพันธ์ฟุตบอลนานาชาติ (ฟีฟ่า) สั่งห้ามใช้อุปกรณ์ชิ้นนี้ระหว่างแข่งขัน แต่ประธานฟีฟ่า เซ็พ บลัทเทอร์ มีความเห็นคัดค้าน โดยให้เหตุผลว่า เป็นส่วนหนึ่งของวัฒนธรรมแอฟริกัน

ในฟุตบอลโลก 2010 ที่แอฟริกาใต้เป็นเจ้าภาพ กองเชียร์ก็นำวูวูเซลามาใช้ และกลายเป็นที่วิจารณ์กันอย่างกว้างขวางอีกครั้ง เช่นกล่าวว่า เสียงเป่ากลบเสียงผู้พากษ์ และผู้ฝึกสอน หรือสร้างความรำคาญ บ้างก็บอกว่า เสียงดังคล้ายเสียงแมลงวัน หรือแมลงหวี่บินตอม เป็นต้น

อย่างไรก็ดี งานวิจัยของคณะแพทย์ชาวเยอรมันกลุ่มหนึ่ง สนับสนุนการห้ามใช้วูวูเซลาอย่างถาวร โดยเตือนว่า ผู้ที่ได้รับผลกระทบจากเสียง ที่ดังเกินพอดีของวูวูเซลา ควรรีบมาพบแพทย์ ภายใน 24 ชั่วโมง เพื่อตรวจเช็คระบบการได้ยินเป็นการด่วน ก่อนที่อาจหูหนวกไปตลอดชีวิต

นอกจากนี้แล้ว ยังมีแพทย์ชาวอังกฤษระบุว่า วูวูเซลาเป็นพาหะแพร่เชื้อโรคต่างๆ ได้ โดยรายงานว่า มีการทดสอบเป่า โดยอาสาสมัคร 8 ราย พบว่าในวูวูเซลา ชุ่มไปด้วยละอองน้ำลาย ซึ่งเป็นพาหะต่อเชื้อโรคต่างๆ และเชื้อโรคเหล่านี้ สามารถอยู่ในอากาศได้นานนับชั่วโมง ทำให้มีความเป็นไปได้อย่างมาก ที่จะมีการติดเชื้อต่อๆ กันไป และหากใช้วูวูเซลาอันเดียวกัน เป่าต่อๆ กันไป มากเท่าไร ก็ยิ่งมีโอกาสติดเชื้อได้ง่ายขึ้นอีก เป็นต้น

## อ้างอิง

หมวดหมู่:เครื่องลมทองเหลือง
หมวดหมู่:ฮอร์น
หมวดหมู่:การเชียร์กีฬา
หมวดหมู่:ฟุตบอลโลก 2010
หมวดหมู่:วัฒนธรรมฟุตบอล
ทิวา เงินยวง

รองศาสตราจารย์ **ทิวา เงินยวง** (5 กุมภาพันธ์ พ.ศ. 2494 – 11 มิถุนายน พ.ศ. 2553) เป็นอดีตสมาชิกสภาผู้แทนราษฎรกรุงเทพมหานคร อดีตคณบดีคณะนิติศาสตร์ มหาวิทยาลัยรังสิต และเป็นมือกฎหมายฝีมือดีคนหนึ่งของพรรคประชาธิปัตย์

## ประวัติ
ทิวา เกิดเมื่อวันที่ 5 กุมภาพันธ์ พ.ศ. 2494 เป็นบุตรนายแรม กับนางเฉลียว เงินยวง ด้านครอบครัวสมรสกับนางอุไรวรรณ เงินยวง ซึ่งต่อมาเปลี่ยนชื่อเป็นนางปารณีย์​ เงินยวง มีบุตร-ธิดา 2 คน

สำเร็จการศึกษาระดับมัธยมจากโรงเรียนอำนวยศิลป์ ระดับปริญญาตรีคณะนิติศาสตร์ จากมหาวิทยาลัยธรรมศาสตร์ (เกียรตินิยมดี) และปริญญาเอกทางกฎหมาย จากมหาวิทยาลัยนิช (NICE) ประเทศฝรั่งเศส (เกียรตินิยมดีมาก)

## การทำงาน
ทิวา เงินยวง เข้าสู่การเมืองโดยการสมัครรับเลือกตั้งสมาชิกสภาผู้แทนราษฎร จังหวัดพระนครศรีอยุธยา เขต 2 สังกัดพรรคประชาธิปัตย์ ในการเลือกตั้ง พ.ศ. 2538 แต่ไม่ได้รับเลือกตั้งเป็นสมาชิกสภาผู้แทนราษฎร ต่อมาในปี พ.ศ. 2539 ได้รับการเลือกตั้งเป็นสมาชิกสภาผู้แทนราษฎรกรุงเทพมหานคร เขต 7 และเป็นผู้อำนวยการการเลือกตั้งพรรคประชาธิปัตย์  ต่อมาได้รับเลือกตั้งอีกสมัย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

นอกจากนี้เขายังเคยดำรงตำแหน่งเป็นคณบดีคณะนิติศาสตร์ มหาวิทยาลัยรังสิต ในระหว่างปี พ.ศ. 2545 ถึงปี พ.ศ. 2550

รองศาสตราจารย์ ดร.ทิวา เงินยวง เสียชีวิตด้วยอาการโรคมะเร็งในกระเพาะอาหาร เมื่อวันที่ 11 มิถุนายน พ.ศ. 2553

## เครื่องราชอิสริยาภรณ์

## อ้างอิง

หมวดหมู่:นักการเมืองไทย
หมวดหมู่:บุคคลจากอำเภอพระนครศรีอยุธยา
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนอำนวยศิลป์
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากคณะนิติศาสตร์ มหาวิทยาลัยรังสิต
หมวดหมู่:อาจารย์คณะนิติศาสตร์
หมวดหมู่:รองศาสตราจารย์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:เสียชีวิตจากมะเร็งกระเพาะอาหาร
เจ้าหญิงมารียา ลูอีซาแห่งบัลแกเรีย

**เจ้าหญิงมารียา ลูอีซาแห่งบัลแกเรีย** (; 13 มกราคม พ.ศ. 2476 — ) เป็นพระราชธิดาในพระเจ้าซาร์บอริสที่ 3 แห่งบัลแกเรียกับเจ้าหญิงโจวันนาแห่งอิตาลี พระองค์เป็นพระเซษฐภคินีใน พระเจ้าซาร์ซิเมออนที่ 2 แห่งบัลแกเรีย

## พระประวัติ
เจ้าหญิงมารียา ลูอีซาแห่งบัลแกเรียทรงประสูติที่กรุงโซเฟีย ประเทศบัลแกเรีย ในวันที่ 13 มกราคม พ.ศ. 2476 เป็นพระราชธิดาในพระเจ้าซาร์บอริสที่ 3 แห่งบัลแกเรียกับเจ้าหญิงโจวันนาแห่งอิตาลี  ในช่วงสงครามโลกครั้งที่ 2 พระเจ้าซาร์บอริสที่ 3 ซึ่งเป็นพระราชบิดาสทรงอาเจียนอย่างรุนแรงและเสด็จสวรรคตในวันที่ 28 สิงหาคม พ.ศ. 2486 สิริพระชนมายุ 49 พรรษา หลังจากเสด็จไปพบปะกับอดอล์ฟ ฮิตเลอร์ ผู้นำนาซีเยอรมนี ทำให้พระโสทรานุชาคือเจ้าชายซิเมออน ต้องครองราชสมบัติเป็นพระเจ้าซาร์ซิเมออนที่ 2 แห่งบัลแกเรีย ซึ่งยังมีพระชนมายุ 6 พรรษา ทำให้ต้องผู้สำเร็จราชการแผ่นดินแทนพระองค์ ซึ่งเป็นพระปิตุลาของพระองค์คือ เจ้าชายคิริลแห่งบัลแกเรีย

หลังสงครามโลกครั้งที่ 2 บัลแกเรียถูกโจมตีโดยสหภาพโซเวียต เจ้าชายคิริลและคณะผู้สำเร็จราชการ, อดีตรัฐมนตรี 22 คน, ผู้แทนราษฎร 67 คน, ที่ปรึกษาพระราชวงศ์ 8 คนและเจ้าหน้าที่ระดับสูง 47 คน รวมถึงผู้ต่อต้านโซเวียตกว่าพันคนถูกสั่งประหารชีวิตทั้งหมด พระราชวงศ์ที่เหลือ ได้แก่ สมเด็จพระราชินีโจวันนา พระราชมารดา, พระเจ้าซาร์ซิเมออนที่ 2 พระอนุชา, เจ้าหญิงมารี หลุยส์แห่งบัลแกเรีย และเจ้าหญิงยูโดเซียแห่งบัลแกเรีย พระปิตุจฉาได้รับการอนุญาตให้พำนักที่พระราชวังวรานา ในขณะที่ได้มีการแต่งตั้งคณะผู้สำเร็จราชการคอมมิวนิสต์ชุดใหม่ 

ในวันที่ 15 กันยายน พ.ศ. 2489 คณะผู้สำเร็จราชการชุดใหม่ได้มีมติให้ล้มล้างพระราชวงศ์บัลแกเรีย โดยให้พระราชวงศ์เตรียมตัว 1 เดือนเพื่อออกจากประเทศแต่เพียงวันเดียวคือในวันที่ 16 กันยายน พ.ศ. 2489 พระราชวงศ์ได้ถูกบังคับให้ออกจากบัลแกเรีย เจ้าหญิงมารียา ลูอีซาพร้อมพระมารดาและพระอนุชาได้เสด็จลี้ภัยไปยังอเล็กซานเดรีย ประเทศอียิปต์ ซึ่งพระอัยกาของพระนางคือ สมเด็จพระเจ้าวิตโตรีโอ เอมานูเอเลที่ 3 แห่งอิตาลีพำนักอยู่หลังจากทรงลี้ภัยจากอิตาลี และในเดือนกรกฎาคม พ.ศ. 2494 รัฐบาลสเปนนำโดยจอมพลฟรันซิสโก ฟรังโกได้เชิญพระราชวงศ์ลี้ภัยที่ประเทศสเปน

เจ้าหญิงมารียา ลูอีซาทรงอภิเษกสมรสกับเจ้าชายคาร์ลแห่งไลนิงเงินอย่างเป็นทางการในวันที่ 14 กุมภาพันธ์ พ.ศ. 2500 ที่อมอร์บาช และอภิเษกตามศาสนพิธีในวันที่ 20 กุมภาพันธ์ พ.ศ. 2500 ที่ คานส์ ทั้ง 2 พระองค์มีพระโอรส 2 พระองค์ ได้แก่
* เจ้าชายบอริสแห่งไลนิงเงิน (ประสูติ พ.ศ. 2503)
* เจ้าชายเฮอร์มันน์ ฟรีดริชแห่งไลนิงเงิน (ประสูติ พ.ศ. 2506)
เจ้าชายคาร์ลและเจ้าหญิงมารียา ลูอีซาทรงหย่าขาดกันในวันที่ 4 ธันวาคม พ.ศ. 2511

ในวันที่ 16 พฤศจิกายน พ.ศ. 2512 ทรงอภิเษกสมรสกับ บรอนิสลอว์ โครว์บอก ที่โทรอนโต ประเทศแคนาดา ปัจจุบันทั้งคู่ประทับอยู่ที่ เมดิสัน รัฐนิวเจอร์ซีย์ มีพระธิดา 1 พระองค์และพระโอรส 1 พระองค์ ได้แก่
* อเล็กซานดรา นาเด็จดา (เกิด พ.ศ. 2513)
* พอล อลาสแตร์ อันโตนี (เกิด พ.ศ. 2515)

ปัจจุบันเจ้าหญิงมารี หลุยส์ทรงเป็นสมาชิกในการจัดการดูแลมหาวิทยาลัยอเมริกันแห่งบัลแกเรีย

## อ้างอิง
* King Simeon II

ม
หมวดหมู่:เจ้าหญิงบัลแกเรีย
หมวดหมู่:ราชวงศ์ซัคเซิน-โคบวร์คและโกทา (บัลแกเรีย)
หมวดหมู่:พระเจ้าซาร์บอริสที่ 3 แห่งบัลแกเรีย
ปริยานุช อาสนจินดา

**ปริยานุช อาสนจินดา** หรือ **อุ่น** เกิดวันที่ 3 ธันวาคม พ.ศ. 2528 เป็นอดีตนักแสดงหญิงชาวไทย และเป็นหลานสาวของ สมชาย อาสนจินดา หรือ ส. อาสนจินดา นักแสดง ผู้กำกับ นักเขียน และศิลปินแห่งชาติ สาขาศิลปะการแสดง ประจำปี 2533 จบการศึกษาระดับปริญญาตรีจากคณะวิศวกรรมศาสตร์ สาขาวิศวกรรมคอมพิวเตอร์ มหาวิทยาลัยเชียงใหม่ และปริญญาโทสาขา Design for Communication, University of Westminster ผลงานที่ทำให้เธอมีชื่อเสียง คือ ละครเรื่อง เสาร์ 5

## ผลงานละคร
* ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

## ละครเทิดพระเกียรติวันพ่อ
* 2555  '"ป่าแห่งศรัทธา"' รับบท  **ป้อ**

## มิวสิกวิดีโอ
* หากเรายังรักกัน

## อ้างอิง

หมวดหมู่:บุคคลจากคณะวิศวกรรมศาสตร์ มหาวิทยาลัยเชียงใหม่
หมวดหมู่:นักแสดงหญิงชาวไทย
กุณกนิช คุ้มครอง

**กุณกนิช คุ้มครอง** (เกิด 20 สิงหาคม พ.ศ. 2511)  เป็นนักแสดงหญิงชาวไทย เข้าสู่วงการโดยการเป็นนักเรียนโรงเรียนละครของช่อง 3 รุ่นที่ 2 และได้รับรางวัลนักแสดงนำหญิงจากภาพยนตร์เรื่องแรกคือ คำพิพากษา ผลงานกำกับของ (ชาติ กอบจิตติ) ซึ่งรับบทเป็น “สมทรง“ คนบ้าที่มีอาการโรคจิต จากบทบาทนี้ทำให้เธอได้รับรางวัลเมขลา ซึ่งมีการจัดขึ้นครั้งแรก (ครั้งที่ 1) จากสหพันธ์บันเทิง นอกจากนี้ยังได้รับบทเด่นๆ อย่างเรื่อง คนดีศรีอยุธยา ภายหลังได้หันไปทำงานผู้กำกับการแสดงแทน

## ผลงาน
### ภาพยนตร์

### ผลงานละคร

### ผลงานละครเวที
* พ.ศ. 2546 ยอดปรารถนา

## รางวัลเกียรติยศ
* กุณกนิช คุ้มครองได้รับรางวัล “รางวัลเมขลา” นักแสดงนำหญิงจากเรื่อง คำพิพากษา ครั้งที่ 1(เมขลาตัวแรก)

## อ้างอิง

หมวดหมู่:นักแสดงหญิงชาวไทย
หมวดหมู่:บุคคลที่เกิดในปี พ.ศ. 2511
หมวดหมู่:บุคคลที่ยังมีชีวิตอยู่
หมวดหมู่:ผู้ชนะรางวัลเมขลา สาขานักแสดงนำหญิงดีเด่น
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
พอร์ตเอลิซาเบท

**พอร์ตเอลิซาเบท** () หรือชื่ออย่างเป็นทางการว่า **"Gqeberha"** เป็นหนึ่งในเมืองที่ใหญ่ที่สุดของประเทศแอฟริกาใต้ ตั้งอยู่ในจังหวัดอีสเทิร์นเคป ที่อยู่ห่างจากเมืองเคปทาวน์ทางตะวันออก 770 กิโลเมตร ชื่อของเมืองในภาษาอังกฤษมักเขียนย่อว่า พีอี (PE) และมีชื่อเล่นว่า เมืองแห่งความเป็นมิตร (The Friendly City) หรือเมืองแห่งลม (The Windy City) ยังเป็นเมืองท่าสำคัญทางทะเลของแอฟริกาใต้ ที่มีการค้าขายเพชร ผ้าขนสัตว์ ผลไม้ และยังมีอุตสาหกรรมที่สำคัญอย่าง รถยนต์ รวมถึงการผลิตรองเท้า เหล็ก การทำไม้ และด้านวิศวกรรมไฟฟ้า ยังมีการผลิตอาหาร การฟอกหน้า และเคมีภัณฑ์ และมักได้รับการเอ่ยถึงว่าเป็นเมืองหลวงกีฬาทางน้ำของแอฟริกา เมืองพอร์ตเอลิซาเบทก่อตั้งเป็นเมืองในปี ค.ศ. 1820

## อ้างอิง

หมวดหมู่:เมืองในประเทศแอฟริกาใต้
สนามกีฬาโมเสสมาบีดา

**สนามกีฬาโมเสสมาบีดา** () เป็นสนามกีฬาในเมืองเดอร์บัน ประเทศแอฟริกาใต้ ตั้งชื่อตามโมเสส มาบีดา เลขาธิการใหญ่แห่งพรรคคอมมิวนิสต์แห่งแอฟริกาใต้ เป็นสนามกีฬาอเนกประสงค์ระดับโลก เป็นหนึ่งในสนามที่ใช้ในการแข่งขันฟุตบอลโลก 2010 มีความจุ 70,000 คนในช่วงการแข่งขันฟุตบอลโลก และจะลดความจุเป็น 54,000 คน สำหรับการแข่งขันท้องถิ่น  บริเวณใกล้เคียงสนามกีฬายังมีอารีน่าในร่ม พิพิธภัณฑ์ฟุตบอล สถาบันกีฬา

## อ้างอิง

หมวดหมู่:สิ่งก่อสร้างตั้งแต่ พ.ศ. 2552
หมวดหมู่:สนามกีฬาฟุตบอลโลก 2010
หมวดหมู่:สนามกีฬาในประเทศแอฟริกาใต้
นิวฮอลแลนด์ (ออสเตรเลีย)

thumbnail|upright|แผนที่บางส่วนของนิวฮอลแลนด์ จัดทำโดย วิลเลียม แดมเปียร์ ค.ศ. 1699
**นิวฮอลแลนด์** เป็นชื่อเรียกในประวัติศาสตร์ของทวีปเกาะออสเตรเลีย ชื่อดังกล่าวได้ถูกใช้หมายถึงออสเตรเลียเป็นครั้งแรกในปี ค.ศ. 1644 โดยนักเดินเรือชาวดัตช์ แอเบล แทสมัน ว่า *โนวา ฮัลลันเดีย* ตั้งชื่อตามจังหวัดหนึ่งของฮอลแลนด์ และเป็นชื่อที่ใช้กันมานานถึง 180 ปี ในปูมการสำรวจภูมิภาคของวิลเลียม แดมเปียร์ ก็ได้ใช้ชื่อนี้ด้วยเช่นกัน

หลังจากการก่อตั้งถิ่นฐานที่นิวเซาท์เวลส์ในปี ค.ศ. 1788 ซึ่งครอบคลุมส่วนตะวันออกของทวีป คำว่า *นิวฮอลแลนด์* จึงมักถูกใช้หมายถึงดินแดนส่วนที่ยังไม่ผนวกเข้ากับนิวเซาท์เวลส์เท่านั้น ซึ่งก็คือ ดินแดนที่ในปัจจุบันคือรัฐเวสเทิร์นออสเตรเลีย

ชื่อดังกล่าวเลิกใช้ หลังจากแมธธิว ฟลินเดอร์สได้ใช้คำว่าออสเตรเลียเรียกทวีปดังกล่าว และได้แนะนำให้ปรับใช้อย่างเป็นทางการ ในตอนแรก ข้อแนะนำดังกล่าวถูกปฏิเสธ แต่ในปี ค.ศ. 1824 การเปลี่ยนชื่อได้รับการอนุมัติอย่างเป็นทางการจากสหราชอาณาจักร แต่ในเนเธอร์แลนด์ *Nieuw Holland* ยังคงเป็นชื่อเรียกโดยตัวไปของภูมิภาคแห่งนี้จนกระทั่งปลายคริสต์ศตวรรษที่ 19 แต่ในปัจจุบัน ไม่มีการใช้คำนี้อีกแล้ว โดยใช้คำว่า *Australië* ในความหมายถึงออสเตรเลียในปัจจุบัน

## อ้างอิง

หมวดหมู่:ประเทศออสเตรเลีย
ห้ามจัดเก็บภาษีหากไม่มีผู้แทน

"**ไม่ควรจัดเก็บภาษีหากไม่จัดให้มีผู้แทน**" หรือ "**ไม่จ่ายภาษีหากไม่มีผู้แทน**" () เริ่มเป็นสโลแกนซึ่งเกิดขึ้นระหว่างคริสต์ทศวรรษ 1750 และ 1760 ที่สรุปความเดือดร้อนของชาวอาณานิคมอังกฤษในสิบสามอาณานิคม ซึ่งได้กลายมาเป็นหนึ่งในสาเหตุสำคัญของการปฏิวัติอเมริกา กล่าวโดยสรุป ชาวอาณานิคมจำนวนมากเชื่อว่าการขาดผู้แทนโดยตรงในรัฐสภาอังกฤษที่ห่างเหิน ถือว่าเป็นการปฏิเสธสิทธิความเป็นชาวอังกฤษของพวกเขาอย่างผิดกฎหมาย ดังนั้น กฎหมายที่บังคับให้ชาวอาณานิคมจ่ายภาษี (ซึ่งเป็นกฎหมายประเภทที่ส่งผลกระทบต่อชีวิตมากที่สุด) และกฎหมายอื่น ๆ ซึ่งมีผลบังคับใช้เฉพาะในอาณานิคมเท่านั้น จึงไม่เป็นไปตามรัฐธรรมนูญ ในเวลาปัจจุบัน ได้มีการใช้สโลแกนดังกล่าวในกลุ่มคนอื่น ๆ ในหลายประเทศในข้อพิพาทที่คล้ายคลึงกัน

วลี *No taxation without representation* สามารถสืบไปได้ว่าเป็นสาเหตุของสงครามกลางเมืองอังกฤษ โดยจอห์น แฮมพ์เดน กล่าวว่า "พระมหากษัตริย์อังกฤษไม่มีสิทธิ์จะร้องขอ ประชาชนชาวอังกฤษต่างก็มีสิทธิ์ปฏิเสธได้" ในกรณีเรือเงิน

## การปฏิวัติอเมริกา

วลี "No Taxation Without Representation!" ประดิษฐ์ขึ้นโดยนักบวช โจนาธาน เมย์ฮิว ระหว่างการเทศน์ครั้งหนึ่งในบอสตัน ค.ศ. 1750 ในปี ค.ศ. 1765 ได้มีการใช้วลีดังกล่าวในบอสตัน แต่ไม่มีผู้ใดทราบแน่ชัดว่าใครเป็นผู้ใช้คนแรก นักการเมืองบอสตัน เจมส์ โอติส มักจะหยิบยกวลีดังกล่าวไปพูดเสมอ โดยว่า "ไม่จ่ายภาษีหากไม่มีผู้แทนคือทรราช" 

รัฐสภาอังกฤษได้ควบคุมการค้าอาณานิคมและตั้งภาษีสินค้านำเข้าและส่งออกตั้งแต่ ค.ศ. 1660 ภายในคริสต์ทศวรรษ 1760 ชาวอเมริกันได้ถูกตัดสิทธิทางประวัติศาสตร์ ตาม พระราชบัญญัติสิทธิ ค.ศ. 1689 ไม่อนุญาตให้มีการเก็บภาษีนอกเหนือจากจะได้รับความยินยอมจากรัฐสภา นับตั้งแต่ชาวอาณานิคมไม่มีผู้แทนในรัฐสภาอังกฤษ ภาษีจึงได้ละเมิดการรับประกันสิทธิความเป็นชาวอังกฤษ

## อ้างอิง

## บรรณานุกรม
* William S. Carpenter, "Taxation Without Representation" in *Dictionary of American History, Volume 7* (1976)
* John C. Miller, *Origins of the American Revolution.* 1943.
* Edmund Morgan. * Inventing the People: The Rise of Popular Sovereignty in England and America* (1989)
* J. R. Pole; *Political Representation in England and the Origins of the American Republic* (1966)
* Slaughter, Thomas P. "The Tax Man Cometh: Ideological Opposition to Internal Taxes, 1760-1790." 
* Unger, Harlow, *John Hancock, Merchant King and American Patriot*, 2000, ISBN 0785820264
* *William and Mary Quarterly* 1984 41(4): 566-591. ISSN 0043–5597 Fulltext in Jstor

หมวดหมู่:คำศัพท์การเมือง
ออลมายเบสต์

**ออลมายเบสต์** () เป็นอัลบั้มรวมเพลงลำดับที่ 2 ของมาอิ คูรากิ นักร้องเจป็อปอาร์แอนด์บีและนักแต่งเพลงชาวญี่ปุ่น อัลบั้มนี้ผลิตขึ้นเพื่อเป็นการฉลองสิบปีในวงการเพลงของมะอิ คุระกิ อัลบั้มนี้ออกจำหน่ายเมื่อวันที่ 9 กันยายน ค.ศ. 2009 ในเจ็ดรูปแบบ ได้แก่ซีดีสองแผ่น ซีดีสองแผ่นและดีวีดี 1 แผ่น ไมโครเอสดี (จำนวนจำกัด) ยูเอสบีแฟลชไดรฟ์ แผ่นมินิดิสก์ เทปคาสเซ็ต และแผ่นแอลพี อัลบั้มนี้เปิดตัวอันดับหนึ่งในชาร์ตโอริคอนประจำสัปดาห์ โดยมียอดขายกว่า 137,050 ชุด นอกจากนี้ยังติดชาร์ตโอริคอนประจำปี 2552 ในอันดับที่ 25 อีกด้วย ด้วยยอดขาย 250,247 ชุด

## รายชื่อเพลง

## ชาร์ตและการรับรอง

### ยอดขายและการรับรอง

## ประวัติการวางจำหน่าย

## อ้างอิง

## แหล่งที่มา
*มาอิ คูรากิเว็บไซต์ทางการ

หมวดหมู่:อัลบั้มเพลงในปี พ.ศ. 2552
หมวดหมู่:อัลบั้มเพลงของมาอิ คูรากิ
ลูกนก สุภาพร

**ลูกนก สุภาพร** (20 พฤศจิกายน พ.ศ. 2515) เป็นนักร้องหญิงชาวไทย ร้องเพลงแนวลูกทุ่ง มีชื่อเสียงจากเพลง "คุณลำใย" จากอัลบัมชุด "ลูกนก-หนูแหม่ม" สังกัด นพพงศ์ อินเตอเนชั่นแนล

## ประวัติ
ลูกนก สุภาพร มีชื่อจริงว่า เนตรชนก ปั้นปรือ เกิดเมื่อวันที่ 20 พฤศจิกายน พ.ศ. 2515 เป็นชาวอำเภอปางศิลาทอง จังหวัดกำแพงเพชร ที่บ้านมีอาชีพทำนา เมื่อจบชั้นประถมศึกษาปีที่ 6 จึงเดินทางมาทำงานโรงงานเย็บเสื้อผ้าในกรุงเทพมหานคร จากนั้นเพื่อนได้ชวนให้ไปร้องเพลงในห้องอาหารด้วยกัน

ลูกนกได้รู้จักกับดาวตลก พล พันลาว ได้แนะนำให้ได้รู้จักกับ สมปอง เปรมปรีดิ์ นักเรียบเรียงดนตรีสังกัดจีเอ็มเอ็มแกรมมี่ ซึ่งเป็นผู้แต่งเพลง "คุณลำใย" ให้เธอร้อง โดยออกอัลบัมคู่กับ หนูแหม่ม เมสิณี แต่ปรากฏว่าเพลงคุณลำใยที่เธอร้อง กลับกลายเป็นเพลงลูกทุ่งที่ประสบความสำเร็จสูงสุดในปีนั้น ได้รับรางวัลเพลงลูกทุ่งยอดนิยมฝ่ายหญิง รางวัลมาลัยทอง ประจำปี พ.ศ. 2544 

หลังจากประสบความสำเร็จจากอัลบัมชุดแรก เธอมีผลงานแสดงภาพยนตร์เรื่อง *[[มนต์เพลงลูกทุ่ง_เอฟ.เอ็ม.|มนต์เพลงลูกทุ่ง เอฟ.เอ็ม.]]* (2545) และ *[[เทวดาตกมันส์]]* (2552) แต่ผลงานเพลงชุดใหม่กลับไม่ได้รับความนิยมเท่าชุดแรก

ปัจจุบัน เป็นดีเจรายการวิทยุ และสมรสกัน   นายเดชา สุวรรณสาร เจ้าหน้าที่ศูนย์ข้อมูลฝ่ายข่าวสถานีโทรทัศน์สีกองทัพบกช่อง 7 มีลูกสาวคนแรกชื่อ ด.ญ.ณิชาพร สุวรรณสาร หรือน้อง “ณิชา” 

## ผลงานเพลง
* อัลบั้ม คุณลำใย (พ.ศ. 2543)
:# ลูกนก สุภาพร - คุณลำใย
:#หมูแหม่ม เมสิณี - เหนื่อยไหมพี่
:#หมูแหม่ม เมสิณี - แก่ก็ช่าง (จะรักเสียอย่าง)
:# ลูกนก สุภาพร - กระเป๋าแบนแฟนรอ
:#หมูแหม่ม เมสิณี - อย่างเงี๊ยะ
:#ลูกนก สุภาพร - ความรักโหล ๆ
:# หมูแหม่ม เมสิณี - รักต่างวัย
:# ลูกนก สุภาพร - อดีตรักเมืองย่าโม
:# หมูแหม่ม เมสิณี - รู้ไหม
:# ลูกนก สุภาพร - เธอจากที่ บ.ข.ส.
:#ลูกนก สุภาพร - คิดก่อน
:#หมูแหม่ม เมสิณี - เดี๋ยวตบ เดี๋ยวตบ
* อัลบั้มเพลงประกอบละคร รวมพลคนใช้ (พ.ศ. 2545)
* อัลบั้ม ลูกนกเริงระบำ (พ.ศ. 2546)
* อัลบั้ม ลำใย 2006 (พ.ศ. 2549)
* ซิงเกิล ไปที่ชอบ ที่ชอบ (พ.ศ. 2560)
* ซิงเกิล รวยทิพย์ (พ.ศ. 2565)
* ซิงเกิล งึดใจ (พ.ศ. 2566)

## ผลงานการแสดง
* ภาพยนตร์ มนต์เพลงลูกทุ่ง เอฟ.เอ็ม. (พ.ศ. 2545) 
* ละคร รวมพลคนใช้ ทางช่อง 3 (พ.ศ. 2545) รับบท ลำไย
* ละคร นางโชว์​ ทางช่อง 3 (พ.ศ.2546) (เสียงรับเชิญ)​
* ภาพยนตร์ ฟอร์มาลีนแมน รักเธอเท่าฟ้า
(พ.ศ.2547) รับเชิญ
* ละคร ราชินีหมอลำ​ ทางช่อง 3 (พ.ศ.2548)​ รับเชิญ
* ละคร ผู้พิทักษ์รักเธอ​ ทางช่อง 5 (พ.ศ.2549)​ รับบท แก้วตา บทร้าย
* ภาพยนตร์ เทวดาตกมันส์ (พ.ศ. 2552)

## อ้างอิง

หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:นักร้องจากจังหวัดกำแพงเพชร
หมวดหมู่:ศิลปินสังกัดแกรมมี่โกลด์
หมวดหมู่:นักแสดงหญิงชาวไทย
แบบจำลองเชิงแนวคิด

**แบบจำลองเชิงแนวคิด** () ในความหมายทั่วไป แบบจำลองเป็นสิ่งที่ใช้ในการแสดงสิ่งหนึ่ง ๆ แบบจำลองบางตัวแสดงถึงสิ่งของที่เป็นรูปแบบ เช่น แบบจำลองของเล่น ขณะที่แบบจำลองเชิงแนวคิด ใช้ในการแสดงผ่านทางข้อความ ภาพวาด แบบจำลองเหล่านี้ใช้ในการช่วยแสดงให้ผู้อื่นได้เข้าใจถึงประเด็นหัวข้อที่ต้องการอธิบาย

แบบจำลองเชิงแนวคิดมีหลากหลายตั้งแต่แบบจำลองที่ชัดเจนเป็นรูปธรรม เช่น ภาพของวัตถุที่คุ้นเคย ไปถึงภาพหรือวัตถุทางนามธรรม เช่น แบบจำลองทางคณิตศาสตร์ ซึ่งไม่สามารถวาดหรือแสดงเป็นรูปธรรมได้ แบบจำลองอาจจะแสดงถึงสิ่งของหนึ่งชิ้น (เช่น เทพีเสรีภาพ) แสดงถึงสิ่งของทั้งกลุ่ม (เช่น อิเล็กตรอน) หรือแม้แต่กลุ่มของที่แสดงในภาพรวม เช่น ระบบจักรวาล โดยความหลากหลายและขอบเขตของแบบจำลองเชิงแนวคิดจะขึ้นอยู่กับจุดประสงค์ของผู้จัดทำแบบจำลองนั้น

## ประเภท
* แบบจำลองทางวิทยาศาสตร์
* แบบจำลองทางคณิตศาสตร์
* แบบจำลองทางคอมพิวเตอร์
* แบบจำลองทางวิศวกรรม
(การจำลองทางเลือก)

## อ้างอิง
* Hans Freudenthal (1951), The Concept and the Role of the Model in Mathematics and Natural and Social Sciences, p. 8-9

หมวดหมู่:แบบจำลองเชิงแนวคิด
หมวดหมู่:อรรถศาสตร์
หมวดหมู่:การจำลอง
อุทกภัยแม่น้ำหวง พ.ศ. 2481

right|thumb|300px|ผู้อพยพจากตำบลฮั่วหยวนโข่ว เนื่องจากน้ำท่วม

**เหตุอุทกภัยที่[[แม่น้ำหวง]] พ.ศ. 2481** เกิดขึ้นเมื่อปี ค.ศ. 1938 จากการกระทำของรัฐบาลจีนพรรคก๊กมินตั๋ง นำโดยเจียง ไคเชก ในระหว่างสงครามจีน-ญี่ปุ่นครั้งที่สอง เพื่อเป็นการสกัดกั้นการรุกคืบหน้าอย่างรวดเร็วของกองทัพญี่ปุ่น

หลังเริ่มสงครามจีน-ญี่ปุ่นครั้งที่สองเมื่อ พ.ศ. 2480 กองทัพญี่ปุ่นยึดพื้นที่ของประเทศจีนได้เป็นจำนวนมาก ในเดือนมิถุนายน พ.ศ. 2481 ได้ครอบครองพื้นที่ตอนเหนือของจีนเกือบทั้งหมด โดยยึดเมืองไคฟง เมืองหลวงของมณฑลเหอหนานได้ในวันที่ 6 มิถุนายน และกำลังจะยึดเจิ้งโจว ที่เป็นศูนย์กลางการคมนาคม มีทางรถไฟไปสู่เมืองสำคัญอย่างอู่ฮั่นและซีอาน

เพื่อหยุดการโจมตีของญี่ปุ่นไม่ให้รุกคืบไปทางตะวันตกและทางใต้ของจีน และถ่วงเวลาเพื่อเตรียมการสำหรับยุทธการที่อู่ฮั่น เจียง ไคเชกและที่ปรึกษาได้ตัดสินใจทำลายคันกั้นน้ำริมแม่น้ำหวง ใกล้กับเมืองเจิ้งโจว  เดิมกำหนดจุดทำลายที่ตำบลจ้าวโข่ว แต่ประสบกับอุปสรรคจึงย้ายมาที่ตำบลฮั่วหยวนโข่ว

น้ำจากแม่น้ำหวงเริ่มไหลบ่าตั้งแต่เช้าตรู่วันที่ 9 มิถุนายน ท่วมพื้นที่ประมาณ 54,000 ตารางกิโลเมตรของมณฑลเหอหนาน มณฑลอันฮุย และมณฑลเจียงซู  ประมาณการว่ามีผู้เสียชีวิตเบื้องต้น 500,000 คน ผู้ไร้ที่อยู่อาศัยกว่า 12 ล้านคน  โดยเหตุการณ์น้ำท่วมครั้งนี้ ทางการจีนไม่ได้ประกาศเตือนภัยล่วงหน้าให้ประชาชนเตรียมการอพยพ   หลังจากนั้นยังเกิดโรคระบาด อีกทั้งยังเกิดน้ำท่วมซ้ำอีกในปี พ.ศ. 2486 ทำลายพืชผลการเกษตร และมีความอดอยากติดต่อกันมาอีกหลายปี

## อ้างอิง

หมวดหมู่:ภัยพิบัติในประเทศจีน
หมวดหมู่:พ.ศ. 2481
หมวดหมู่:สงครามจีน–ญี่ปุ่นครั้งที่สอง
หมวดหมู่:อุทกภัย
หมวดหมู่:อุทกภัยในประเทศจีน
ไทต์ฟิต

**ไทต์ฟิต** () เป็นวงป็อปอังกฤษ ที่มีเพลงฮิตหลายเพลงในต้นคริสต์ทศวรรษ 1980 รวมถึงซิงเกิลอันดับ 1 อังกฤษ (นาน 3 สัปดาห์) กับเพลงที่นำกลับมาทำใหม่ที่ชื่อ "The Lion Sleeps Tonight" ในปี ค.ศ. 1982 

## ผลงาน
### ซิงเกิล
*"Back to the Sixties" - (1981) - Jive Records - อันดับ 4
*"Back to the Sixties Part 2" - (1981) - อันดับ 33
*"The Lion Sleeps Tonight" - (1982) - อันดับ 1
*"Fantasy Island" - (1982) - อันดับ 5
*"Secret Heart" - (1982) - อันดับ 41
*"I'm Undecided" - (1982)
*"Love The One You're With" (1983)

### อัลบั้ม
* *Back to the Sixties* - (1981) - Jive Records - อันดับ 38
* *[[Tight Fit (album)|Tight Fit]]* - (1982) - อันดับ 87

*Grant and Harris both appeared on the charity single, "Doctor in Distress" by Who Cares (1985)

## อ้างอิง

หมวดหมู่:กลุ่มดนตรีป็อปสัญชาติอังกฤษ
BCG

**BCG** (บีซีจี ในภาษาอังกฤษ) อาจหมายถึง
* BCG matrix
* Blue Compact Galaxy
* Bacillus Calmette-Guérin วัคซีนวัณโรค
* Ballistocardiography
การจำลอง

thumb|การจำลองการเคลื่อนตัวของนักบินอวกาศในอวกาศโดยทดสอบในน้ำแทนที่
**การจำลอง** หรือ **ซีมิวเลชัน** () เป็นการจำลองของสิ่งที่มีอยู่จริง เหตุการณ์ในอดีต หรือขั้นตอนเชิงวิทยาศาสตร์ เพื่อชี้ชัดลักษณะอย่างใดอย่างหนึ่งออกมาให้ชัดเจน บางครั้งจะมีการสร้างแบบจำลองอย่างง่ายขึ้น เพื่อให้จุดเด่นจุดใดจุดหนึ่งชี้ชัดออกมา

## คอมพิวเตอร์ซีมิวเลชัน
คอมพิวเตอร์ซีมิวเลชัน หรือ "ซิม" เป็นการสร้างแบบจำลองของวัตถุจริง หรือเหตุการณ์นามธรรมตามสมมุติฐาน ด้วยคอมพิวเตอร์เพื่อใช้ในการศึกษาว่าระบบทำงานได้อย่างไร โดยในระหว่างการจำลองจะมีการปรับเปลี่ยนตัวแปร เปลี่ยนค่าเฉพาะ เพื่อศึกษาพฤติกรรมในรูปแบบที่ต่างกัน

คอมพิวเตอร์ซิมิวเลชันกลายมาเป็นหัวสำคัญส่วนหนึ่งของการสร้างแบบจำลองแนวคิด ในการสร้างแบบจำลองทั้งหลายด้าน ไม่ว่า ฟิสิกส์ เคมี ชีวะ มนุษยศาสตร์ เศรษฐศาสตร์ สังคมศาสตร์ และวิศวกรรมศาสตร์ เพื่อการเรียนรู้และการวิจัย

โดยก่อนหน้าที่คอมพิวเตอร์ได้รับการนิยม แบบจำลองส่วนใหญ่ถูกเขียนในรูปของแบบจำลองทางคณิตศาสตร์เพื่อหาคำตอบในเชิงคุณภาพ คอมพิวเตอร์ซีมิวเลชันได้ถูกนิยมนำมาใช้แทนทั้งหมด หรือนำมาใช้ส่วนหนึ่งส่วนใดในการแก้ปัญหาแบบจำลองต่าง ๆ ตัวอย่างแบบจำลองเหล่านั้นเช่น แบบจำลองมอนเตการ์โล หรือ แบบจำลองเฟ้นสุ่ม

คำว่า "คอมพิวเตอร์ซีมิวเลชัน" ยังคงถูกใช้กับวิดีโอเกมที่จำลองการเล่นจากเหตุการณ์จริง

## รายชื่อซอฟต์แวร์
รายชื่อซอฟต์แวร์ซีมิวเลชันที่เป็นที่รู้จัก

; ซอฟต์แวร์ธุรกิจ
* ACSL and acslX
* LMS Imagine.Lab AMESim
* AnyLogic
* Arena
* Chemical WorkBench
* CircuitLogix
* COMSOL Multiphysics
* DX Studio
* Dymola
* GoldSim
* iGrafx Process
* Khimera
* Maple
* MapleSim
* Mathematica
* MathModelica
* Modelica
* NEi Nastran
* NetSim
* NI Multisim
* Plant Simulation
* PRO/II
* RoboLogix
* SIMUL8
* Simulations Plus
* SimulationX
* Simulink from MathWorks
* Vensim
* VisSim
* VISSIM
* VSTEP

; ซอฟต์แวร์เสรี
* ASCEND
* Facsimile
* NS2
* SimPy
* Physics Abstraction Layer
* Tortuga
* Galatea

## ดูเพิ่ม
* แบบจำลองทางคอมพิวเตอร์

## อ้างอิง


หมวดหมู่:การวิจัยดำเนินการ
อธิชนัน ศรีเสวก

**อธิชนัน ศรีเสวก** (เกิด 29 พฤศจิกายน พ.ศ. 2531) ชื่อเล่น **ไอซ์** เป็นนักแสดง นางแบบ พิธีกรชาวไทย เจ้าของตำแหน่งมิสทีนไทยแลนด์ 2005 ประจำปี 2548 อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ

## ประวัติ
เกิดเมื่อวันที่ 29 พฤศจิกายน พ.ศ. 2531 เป็นนักแสดง มิสทีนไทยแลนด์ ปี 2005 ศึกษาอนุบาล โรงเรียนอนุบาลผึ้งน้อย ประถมศึกษาตอนต้น โรงเรียนเซนต์จอห์นแมรี่ อินเตอร์แนลชั่นแนล ประถมศึกษาตอนปลาย โรงเรียนพระแม่สกลสงเคราะห์ มัธยมศึกษาปีที่ 1-5 โรงเรียนราชินีบน มัธยมศึกษาปีที่ 6 โรงเรียนศึกษานารี และปริญญาตรี คณะมนุษยศาสตร์ เอกภาษาไทย มหาวิทยาลัยศรีนครินทรวิโรฒ จบปีการศึกษา 2553 มีผลงานการแสดง เช่น ละคร *[[บ่วงหงส์]]* *[[รอยรักรอยบาป]]* และ เป็นผู้ประกาศคั่นรายการ ช่อง 7

## ผลงาน
### ละครโทรทัศน์

## รางวัล
* ชนะเลิศ มิสทีนไทยแลนด์ 2005 (2548)

## อ้างอิง

## แหล่งข้อมูลอื่น
* 

หมวดหมู่:บุคคลจากกรุงเทพมหานคร
หมวดหมู่:นักแสดงหญิงชาวไทย
หมวดหมู่:มิสทีนไทยแลนด์
หมวดหมู่:บุคคลจากโรงเรียนเซนต์จอห์น
หมวดหมู่:บุคคลจากโรงเรียนราชินีบน
หมวดหมู่:บุคคลจากโรงเรียนศึกษานารี
หมวดหมู่:บุคคลจากคณะมนุษยศาสตร์ มหาวิทยาลัยศรีนครินทรวิโรฒ
หมวดหมู่:นางงามไทย
หมวดหมู่:พุทธศาสนิกชนชาวไทย
หมวดหมู่:นักแสดงอิสระชาวไทย
แบบจำลองทางคณิตศาสตร์

**แบบจำลองทางคณิตศาสตร์** () เป็นการใช้คณิตศาสตร์ในการอธิบายระบบ แบบจำลองทางคณิตศาสตร์ได้ถูกใช้ทั้งในสายงานวิทยาศาสตร์ สังคมศาสตร์ มนุษยศาสตร์ และ เศรษฐศาสตร์ แบบจำลองทางคณิตศาสตร์ยังถูกนิยามว่าเป็นการแสดงผลของส่วนสำคัญของระบบที่มีอยู่ หรือระบบที่กำลังจะถูกสร้าง เพื่อแสดงความรู้ของระบบในรูปแบบที่สามารถนำมาใช้งานได้

## อ้างอิง

หมวดหมู่:คำศัพท์คณิตศาสตร์
หมวดหมู่:การแทนความรู้
หมวดหมู่:แบบจำลอง
หมวดหมู่:คณิตศาสตร์ประยุกต์
† (อัลบั้ม)

"**†**" หรืออีกชื่อว่า *ครอส* () เป็นอัลบั้มเปิดตัวของดูโอฝรั่งเศสแนวอิเล็กโทรเฮาส์ที่ชื่อจัสติซ ออกวางขายเมื่อวันที่ 11 มิถุนายน ค.ศ. 2007 มียอดขายในระดับแผ่นเสียงเงินในสหราชอาณาจักร เมื่อวันที่ 13 มีนาคม ค.ศ. 2009 ด้วยยอดขาย 60,000 ชุด

## รายชื่อเพลง

เพลงทั้งหมดเขียนโดยจัสติซ ยกเว้น "D.A.N.C.E." ร่วมเขียนกับ Jessie Chaton, "Tthhee Ppaarrttyy", ร่วมเขียนกับ Uffie และ Feadz, และ "DVNO" ร่วมเขียนกับ Mehdi Pinson

## ชาร์ต

### ชาร์ตประจำสัปดาห์

### ชาร์ตสิ้นปี

## การรับรอง

## อ้างอิง

หมวดหมู่:อัลบั้มเปิดตัวครั้งแรกในปี พ.ศ. 2550
หมวดหมู่:อัลบั้มเพลงของจัสติซ
โพฮังสตีลยาร์ด

**โพฮังสตีลยาร์ด** (ฮันกึล: 포항스틸야드) เป็นสนามฟุตบอลในโพฮัง, เกาหลีใต้ และเป็นสนามเหย้าของโพฮัง สตีลเลอส์ สนามฟุตบอลก่อสร้างใน ค.ศ. 1990 มีความจุ 17,443 คน โดยเป็นสนามฟุตบอลโดยเฉพาะแห่งแรกในเกาหลีใต้

โครงสร้างแบบระเบียงทำให้ผู้ชมสามารถมองเห็นได้เต็มพื้นที่ทุกจุดได้อย่างชัดเจน สนามฟุตบอลมีความจุที่นั่งสำหรับผู้ชม 15,521 ที่นั่ง 

สนามฟุตบอลได้รับการปรับปรุงใหม่ใน ค.ศ. 2003 ด้วยงานซ่อมแซมเต็มรูปแบบ เช่น สนามหญ้าสำหรับทุกฤดูกาล สิ่งอำนวยความสะดวกด้านเสียงที่ทันสมัย ​​และล็อกเกอร์ใหม่สำหรับผู้เล่น ป้ายคะแนนไฟฟ้า ระบบไฟ ระบบเสียง และสิ่งอำนวยความสะดวกต่าง ๆ ได้รับการประเมินว่าดีเทียบเท่าสนามกีฬาที่สร้างขึ้นเพื่อจัดการแข่งขันฟุตบอลโลก 2002

## ดูเพิ่ม
*รายชื่อสนามฟุตบอลในเกาหลีใต้
*รายชื่อสนามกีฬา

## อ้างอิง

## แหล่งข้อมูลอื่น
* โพฮังสตีลยาร์ด ที่เวิลด์สเตเดียมส์

หมวดหมู่:สนามฟุตบอลในประเทศเกาหลีใต้
หมวดหมู่:สิ่งก่อสร้างในจังหวัดคย็องซังเหนือ
สหธัญ กรุณา

**สหธัญ กรุณา** (เกิด 28 พฤศจิกายน พ.ศ. 2498) ชื่อเล่น **แอ๊ด** อดีตนักแสดงชาวไทย อดีตสมาชิกวุฒิสภาจังหวัดนครศรีธรรมราช และอดีตที่ปรึกษารัฐมนตรีว่าการกระทรวงวัฒนธรรม

## ประวัติ
วิฑูรย์เกิดที่ตำบลกะปาง อำเภอทุ่งสง จังหวัดนครศรีธรรมราช มีพี่น้อง 7 คน เป็นคนที่ 3  เริ่มเข้าวงการบันเทิงเมื่อศึกษาอยู่ในมหาวิทยาลัยรามคำแหง โดยเริ่มจากแสดงละครเวทีอิงประวัติศาสตร์ เรื่อง *เจ้าหญิงแสนหวี* โดยแสดงร่วมกับ ศรีวิไล ประสุตานนท์ และ จตุพล ภูอภิรมย์ ต่อมาเข้าเป็นนักแสดงละครโทรทัศน์ ในสังกัดค่ายรัชฟิล์มทีวี มีผลงานการแสดงหลายเรื่อง และ เข้าสู่วงการภาพยนตร์โดยการชักชวนของ ฉลอง ภักดีวิจิตร

จบการศึกษาปริญญาตรีสาขาศิลปศาสตร์จาก มหาวิทยาลัยรามคำแหง และ ปริญญาโทสาขาวิทยาศาสตร์สิ่งแวดล้อมจาก มหาวิทยาลัยเกษตรศาสตร์ และสำเร็จการศึกษาในระดับปริญญาเอก ปัจจุบันสมรสกับ พิมพ์ชนก กรุณา

## การเมือง
วิฑูรย์ กรุณา เคยดำรงตำแหน่ง โฆษกกระทรวงแรงงาน ที่ปรึกษารัฐมนตรีช่วยว่าการกระทรวงคมนาคม อาจารย์พิเศษ นักวิชาการประจำกรรมาธิการยุติธรรมและสิทธิมนุษย์ชน สว. นครศรีธรรมราช  เป็นที่ปรึกษารัฐมนตรีว่าการกระทรวงวัฒนธรรม และเป็นผู้สมัคร ส.ส.ของพรรคประชาธิปัตย์ ในจังหวัดนนทบุรี ในการเลือกตั้งในวันที่ 3 กรกฎาคม พ.ศ. 2554 แต่ไม่ได้รับการเลือกตั้ง ซึ่งก่อนหน้านั้นในการเลือกตั้งในวันที่ 6 กุมภาพันธ์ พ.ศ. 2548 ก็เคยลงรับสมัครในสังกัดพรรคไทยรักไทยด้วย ที่อำเภอทุ่งสง บ้านเกิด แต่ไม่ได้รับการเลือกตั้ง

ในวันพฤหัสบดีที่ 15 พฤศจิกายน พ.ศ. 2561 วิฑูรย์ได้เดินทางมาสมัครเป็นสมาชิก พรรคภูมิใจไทย และเขาลงสมัครรับเลือกตั้งในพื้นที่จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง

ต่อมาในปี พ.ศ. 2566 วิฑูรย์ได้เปิดตัวเป็นผู้สมัครสมาชิกสภาผู้แทนราษฎรของพรรครวมไทยสร้างชาติ ในการเลือกตั้งที่มีกำหนดจัดขึ้นในเดือนพฤษภาคม โดยเดิมพรรคได้วางตัวเขาให้ลงสมัครแบบแบ่งเขตที่จังหวัดนครศรีธรรมราช แต่ต่อมาได้เปลี่ยนเป็นลงสมัครแบบบัญชีรายชื่อ ลำดับที่ 35

## ผลงานการแสดง
### ละครโทรทัศน์

### ภาพยนตร์

## อ้างอิง

หมวดหมู่:บุคคลจากอำเภอทุ่งสง
หมวดหมู่:นักแสดงชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงจากจังหวัดนครศรีธรรมราช
หมวดหมู่:นักการเมืองจากจังหวัดนครศรีธรรมราช
หมวดหมู่:สมาชิกวุฒิสภาไทยแบบแต่งตั้ง
หมวดหมู่:สมาชิกวุฒิสภาจังหวัดนครศรีธรรมราช
หมวดหมู่:พรรคความหวังใหม่
หมวดหมู่:พรรคเสรีธรรม (พ.ศ. 2535)
หมวดหมู่:พรรคชาติไทย
หมวดหมู่:พรรคไทยรักไทย
หมวดหมู่:พรรคประชาธิปัตย์
หมวดหมู่:พรรคภูมิใจไทย
หมวดหมู่:พรรครวมไทยสร้างชาติ
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากคณะวิทยาศาสตร์ มหาวิทยาลัยเกษตรศาสตร์
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
แจ็ก ฮัสตัน

**แจ็ก อเล็กซานเดอร์ ฮัสตัน** เกิดเมื่อวันที่ 7 ธันวาคม ค.ศ. 1982 เป็นนักแสดงชาวอังกฤษ ฮัสตันรับบทในเรื่อง *[[Neighborhood Watch]]* และยังแสดงในภาพยนตร์เรื่อง *[[Outlander (film)|Outlander]]* โดยแสดงร่วมกับ เจมส์ คาวีเซล และ โซเฟีย ไมลส์ เขายังแสดงในภาพยนตร์ชุด *ทไวไลท์* ภาค 3 ชื่อว่า  *[[Eclipse (2010 film)|Eclipse]]* โดยเขารับบทเป็นรอยซ์ คิง ที่ 2

## อ้างอิง

หมวดหมู่:บุคคลจากลอนดอน
หมวดหมู่:บุคคลที่เกิดในปี พ.ศ. 2525
หมวดหมู่:ชาวอังกฤษเชื้อสายไอริช
หมวดหมู่:ชาวอังกฤษเชื้อสายสกอตแลนด์
หมวดหมู่:บุคคลที่ยังมีชีวิตอยู่
หมวดหมู่:นักแสดงชายเชื้อสายอินเดีย
หมวดหมู่:นักแสดงชายชาวอังกฤษ
หมวดหมู่:บุคคลจากเทศมณฑลนอร์ฟอล์ก
การวิจัยขั้นปฐมภูมิ

**การวิจัยขั้นปฐมภูมิ** () คือชนิดของการวิจัยที่ออกไปเก็บข้อมูลด้วยตนเองไม่ว่าจะทำแบบสำรวจ การสัมภาษณ์ แบบสอบถาม หรือการสังเกตการณ์ โดยผู้ทำวิจัยที่ดีจะมีการผสมผสานระหว่างการวิจัยขั้นปฐมภูมิและการวิจัยขั้นทุติยภูมิเข้าด้วยกันได้อย่างดี การวิจัยขั้นปฐมภูมิเป็นพื้นฐานที่สำคัญของการทำวิจัย ซึ่งมีการใช้กันในหลายสาขาวิชา ไม่ว่า ทางด้านธุรกิจ ด้านวิชาการ หรืองานส่วนตัว

## อ้างอิง
* What is Primary Research and How do I get Started?

## ดูเพิ่ม
* การวิจัยขั้นทุติยภูมิ

หมวดหมู่:วิชาการ
หมวดหมู่:การวิจัย
การวิจัยขั้นทุติยภูมิ

**การวิจัยขั้นทุติยภูมิ** () เป็นขั้นตอนของการวิจัยที่เกี่ยวข้องกับการข้อมูลที่มีอยู่ เช่นการสรุปผล การวิเคราะห์ผล นอกเหนือจากการวิจัยขั้นปฐมภูมิที่มีการเก็บข้อมูลเพื่อนำมาทำการวิจัย

การวิจัยขั้นทุติยภูมินิยมใช้ักันมาในการวิจัยทางการตลาดและการวิจัยทางการแพทย์ โดยเฉพาะในทางการแพทย์ การวิจัยขั้นนี้จะเป็นลักษณะหลักของ systematic review โดยการนำเครื่องมือทางสถิติมาวิเคราะห์

## อ้างอิง

## ดูเพิ่ม
* การวิจัยขั้นปฐมภูมิ

หมวดหมู่:การวิจัยทางการแพทย์
หมวดหมู่:การวิจัยทางการพยาบาล
หมวดหมู่:การวิจัย
พังด์

**พังด์** () เป็นซีรีส์โทรทัศน์ประเภทซ่อนกล้อง อำคน ที่ออกอากาศครั้งแรกทางช่องเอ็มทีวี ในปี ค.ศ. 2003 ผลิตและมีพิธีกรคือ แอชตัน คุตเชอร์ ที่มีความคล้ายกับรายการซ่อนกล้องยอดนิยมที่ชื่อ *[[Candid Camera]]* ไปจนถึงรายการ *[[TV Bloopers & Practical Jokes|TV's Bloopers & Practical Jokes]]* โดยจะแกล้งคนมีชื่อเสียง โดยผู้ที่ถูก "punk'd" จะหมายถึงเหยื่อที่ถูกแกล้ง

ตอนสุดท้ายของซีรีส์ ออกอากาศทางช่องเอ็มทีวี เมื่อวันที่ 29 พฤษภาคม ค.ศ. 2007 นอกจากนั้นยังมีการมอบรางวัลพังด์อวอร์ดส อีกด้วย

## อ้างอิง

## แหล่งข้อมูลอื่น
* 
* 
หมวดหมู่:ภาพยนตร์ชุดทางโทรทัศน์ช่องเอ็มทีวี
หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
พนมกร ตังทัตสวัสดิ์

**พนมกร ตังทัตสวัสดิ์**  มีชื่อเล่นว่า **แซน** นักแสดงและนักร้องชาวไทย

## ประวัติ
พนมกรเกิดเมื่อวันที่ 6 มิถุนายน พ.ศ. 2520 ที่โรงพยาบาลศิริราช กรุงเทพฯ เป็นบุตรของนายแพทย์กิจจา และนางสุกัญญา ตังทัตสวัสดิ์ มีพี่ชาย 1 คน คือ ศุภกิจ ตังทัตสวัสดิ์ (แมน) จบการศึกษาชั้นอนุบาลจากโรงเรียนธรรมพิทักษ์ แล้วเข้าเรียนในระดับประถมศึกษาและมัธยมที่โรงเรียนเซนต์คาเบรียล และสอบเข้าในระดับปริญญาตรีที่คณะบริหารธุรกิจ มหาวิทยาลัยอัสสัมชัญ ปริญญาโท คณะนิเทศศาสตร์ สาขาสื่อสารมวลชน จุฬาลงกรณ์มหาวิทยาลัย

มีผลงานแสดงละครเรื่อง *เพื่อนร้างบนทางรัก*, *หงส์เหนือมังกร*, *เมืองมายา*, *คู่คนละขั้ว*, *ตะวันตัดบูรพา*, *โกตี๋กี๋หมวย*, *แผนรัก แผนร้าย* และ มังกรเดียวดาย ได้รับรางวัลโทรทัศน์ทองคำ ครั้งที่ 15 (2543) สาขาดาราสนับสนุนชายดีเด่น จากละคร *[[หงส์เหนือมังกร]]*

ปัจจุบันสมรสกับ สิริกันย์ ปิยไกรวุฒิ  สาวนอกวงการที่คบหาดูใจมานานถึง 16 ปี มีบุตรสาวด้วยกัน 2 คน และทำธุรกิจส่วนตัวคือ เปิดร้านคอมพิวเตอร์อยู่ที่มหาวิทยาลัยธรรมศาสตร์ ศูนย์รังสิต ชื่อร้าน CYBER OASIS เขายังดำรงตำแหน่งประธานบริษัท เอสจี ไซเบอร์ ซิสเต็ม จำกัด ให้บริการทางด้านเน็ตเวิร์คภายในโรงแรม และเซอร์วิสอพาร์ตเมนรวมทั้งงาน IT Service Delivery ภายใต้แบรนด์ บลูดอลฟิน

## ผลงาน
### ผลงานละคร

### ผลงานภาพยนตร์
* กำแพง (2542)
* รัก/สาม/เศร้า (2551)

## รางวัล
* รางวัลโทรทัศน์ทองคำ ครั้งที่ 15 (2543) ดาราสนับสนุนชายดีเด่น จากละคร หงส์เหนือมังกร

## อ้างอิง

หมวดหมู่:นักแสดงชายชาวไทย
หมวดหมู่:นักร้องชายชาวไทย
หมวดหมู่:พิธีกรชาวไทย

หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากคณะบริหารธุรกิจ มหาวิทยาลัยอัสสัมชัญ
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:ศิลปินที่เป็นแนวร่วมกปปส.
การพนันฟุตบอล

ในสหราชอาณาจักร **การพนันฟุตบอล** เป็นแหล่งรวมการพนันที่อาศัยการทำนายผลของแมตช์ฟุตบอลระดับสูงสุดที่จะเกิดขึ้นในสัปดาห์ถัดไป ปกติเงินค่าเข้ามีราคาถูก และอาจชนะเงินรางวัลมหาศาล เดิมมีการส่งผลทางจดหมายหรือเจ้าหน้าที่เก็บรวบรวม แม้ปัจจุบันสามารถเล่นออนไลน์ได้ นายหน้าจะมีพื้นที่จำเพาะซึ่งรวบรวมผล ผู้เล่นที่ทำนายได้แม่นยำที่สุดชนะรางวัลสูงสุด หรืออาจต้องแบ่งเงินรางวัลกันอาจมีผู้เล่นชนะมากกว่าหนึ่งคน นอกจากนี้แทงบอลยังมีรางวัลพิเศษ 3 ล้านปอนด์หรือส่วนแบ่งของเงินรางวัลนี้ถ้าสามารถทำนายผลเสมอได้เก้านัด (เสมอ 1-1 หรือสูงกว่านั้น) เมื่อมีเฉพาะผลเสมอบนคูปอง ผู้เล่นสามารถชนะเงินรางวัลมหาศาลได้หลายทาง ภายใต้ระบบการคิดคะแนนแบบยึดแต้ม

## อ้างอิง

ฟุตบอล
หมวดหมู่:วัฒนธรรมฟุตบอล
ที่ปรึกษา

**ที่ปรึกษา** หมายถึง ผู้มีหน้าที่ให้ความเห็นแนะนำ

## การแบ่งประเภทของที่ปรึกษา
## แบ่งตามลักษณะที่มา
### ที่ปรึกษาทางการบริหาร

ที่ปรึกษาทางการบริหาร คือที่ปรึกษาเฉพาะด้านที่มีความรู้และประสบการณ์ทางการบริหารด้านใดด้านหนึ่งหรือหลายด้าน และต้องมีจรรยาบรรณวิชาชีพอย่างสูงเช่นเดียวกับที่ปรึกษาอื่น ๆ

### ที่ปรึกษาทางการบริหารที่ได้รับการรับรองคุณภาพมาตรฐาน

ที่ปรึกษาทางการบริหารที่ได้รับการรับรองคุณภาพมาตรฐาน คือ ที่ปรึกษาทางการบริหารที่มีสถาบันที่ปรึกษารับรองว่ามีคุณสมบัติตามเกณฑ์ที่สถาบันกำหนด

## แบ่งตามลักษณะการดำเนินงาน

อาชีพที่ปรึกษามีอยู่ 2 กลุ่มดังนี้

### กลุ่มที่ทำงานเป็นโครงการ

ส่วนใหญ่จะเน้นในการวางระบบหรือพัฒนาระบบงานใดงานหนึ่ง หรือหลายระบบ ทำงานเป็นโครงการมีระยะเวลาเริ่มต้นและสิ้นสุดแน่นอน
### กลุ่มที่เป็นที่ปรึกษาประจำองค์กร

ส่วนใหญ่องค์กรจะจ้างที่ปรึกษากลุ่มนี้เป็นรายเดือน ไม่มีงานอะไรแน่นอน แต่มักจะจ้างไว้ให้อุ่นใจ เผื่อมีเรื่องอะไรที่เกี่ยวข้องจะได้ขอคำปรึกษาได้ หรือจะให้เป็นผู้ประสานงานกับผู้รู้ในสาขาอาชีพนั้นๆต่อไป ที่ปรึกษากลุ่มนี้มักจะกำหนดเวลา ในการเข้าไปยังองค์กรที่เป็นที่ปรึกษาอยู่ค่อนข้างแน่นอนว่าเดือนละกี่ครั้ง

## สถาบันที่ปรึกษา

สถาบันที่ปรึกษา หมายถึงการรวมตัวกันของผู้ประกอบอาชีพที่ปรึกษา เพื่อการรักษาคุณภาพและมาตรฐานของการประกอบวิชาชีพ สถาบันควรได้รับการรับรองอย่างเป็นทางการ
ทั้ง UK Institute of Management Consultancy และ The Institute of Management Consultants Association of Thailand (IMCT) ที่เป็นผู้ทำการประเมินที่ปรึกษาทางการบริหารที่ได้รับการรับรองคุณภาพมาตรฐานให้กับภาครัฐ เป็นสมาชิกของ International Council of Management Consulting Institutes (ICMCI)

## อ้างอิง

----

หมวดหมู่:อาชีพ
โฆนัส กูติเอร์เรซ

**โคนัส มานวยล์ กูเตียร์เรซ** () เป็นนักฟุตบอลชาวอาร์เจนตินา ปัจจุบันสังกัดสโมสรฟุตบอลนิวคาสเซิลยูไนเต็ด โดยเล่นในตำแหน่งปีก เขาได้รับฉายาว่า *[[สไปเดอร์แมน]]* เนื่องจากเวลายิงประตูได้จะนำหน้ากากสไปเดอร์แมนมาสวมใส่

โคนัสเกิดที่เมืองซาเอนซ์เปญา จังหวัดบัวโนสไอเรส โดยสโมสรแรกที่เขาสังกัดคือ เบเลซซาร์สฟีลด์ในประเทศอาร์เจนตินา ระหว่าง ค.ศ. 2001 และ 2005 โดยเขาได้เป็นกำลังสำคัญในการพาทีมคว้าแชมป์ Primera División Argentina ในปี 2005

หลังจากนั้นสโมสรฟุตบอลเรอัลมายอร์กาได้เซ็นสัญญาเขาไปร่วมทีม

เมื่อวันที่ 1 กรกฎาคม ค.ศ. 2008 โคนัสได้ตัดสินใจซื้อสัญญาของตนเอง เพื่อให้ได้ย้ายสโมสรได้ตามที่ต้องการ และในวันถัดมาโคนัสก็ได้ย้ายไปร่วมทีมนิวคาสเซิลยูไนเต็ด โดยได้เซ็นสัญญาเป็นระยะเวลา 5 ปี หลังจากนั้นโคนัสได้บอกกับ nufc.co.uk ว่าหลังเสื้อของเขาจะไม่ปักชื่อ "Gutiérrez" เหมือนสมัยที่เขายังเล่นให้กับมายอร์การ์ แต่จะปักชื่อของเขาว่า "Jonás" แทน และได้รับหมายเลข 18 โดยเขาได้ให้เหตุผลว่า "เพราะผมชอบชื่อของผม"

## เกียรติยศ
**เบเลซซาร์สฟีลด์**
* ปริเมราดิบิซิออนเดอาร์เฆนตินา: Clausura 2005

**นิวคาสเซิลยูไนเต็ด**
* อีเอฟแอลแชมเปียนชิป: 2009–10

**อินเดเปนดิเอนเต**
* Copa Sudamericana: 2017

**ทีมชาติอาร์เจนตินา ชุดอายุไม่เกิน 20 ปี**
* เยาวชนชิงแชมป์อเมริกาใต้: 2003

## อ้างอิง

## แหล่งข้อมูลอื่น

* 
* 
* 
* 
* 

หมวดหมู่:นักฟุตบอลชาวอาร์เจนตินา
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:กองกลางฟุตบอล
หมวดหมู่:ปีกฟุตบอล
หมวดหมู่:บุคคลจากรัฐบัวโนสไอเรส
กันตรึม

**กันตรึม** เป็นภาษาพูดชาวขอมที่ราบสูงถิ่นไทยอีสาน เป็นรูปแบบของดนตรีพื้นบ้านท้องที่ท้องถิ่นของภาคอีสานไทยตอนใต้ของประเทศไทย คือ จังหวัดอุบลราชธานีในบางอำเภอ, จังหวัดศรีสะเกษ, จังหวัดสุรินทร์, จังหวัดบุรีรัมย์และจังหวัดสระแก้ว เป็นดนตรีประกอบการร้องเต้นรำพื้นเมืองพื้นบ้านในท้องที่ท้องถิ่นภาคอีสานตอนใต้ของประเทศไทย ประกอบไปด้วยเครื่องดนตรีได้แก่ ซอกันตรึม กลองกันตรึม โดยในยุคหลังจะมีเครื่องดนตรีอีเลคโทรนิก เช่น กีตาร์ เบส กลองชุด และคีย์บอร์ด เป็นกันตรึมประยุกต์ให้ทันสังคมสมัยใหม่ยิ่งขึ้นเป็นส่วนประกอบ และบ้างก็ใช้ภาษาคำร้องเป็นภาษาขอมถิ่นไทย ภาษาอีสานไทยผสมภาษาไทยภาคกลางเพื่อผู้คนได้เข้าใจความหมายของเพลง

นักร้อง นักดนตรี แนวกันตรึมที่มีชื่อเสียง เช่น ยิ่งยง ยอดบัวงาม, เฉลิมพล มาลาคำ, คง มีชัย (หรือ ร็อคคงคย), สมชาย คงสุขดี หรือ (ดาร์กี้ กันตรึมร็อค) , น้ำผึ้ง เมืองสุรินทร์, ยอดรัก โคกนาสาม, สมานชัย เสียงระทม, วงดนตรีบิ๊ก สุรินทร์แบนด์, วงดนตรีเล็ก สะเร็นแบนด์, สัญญาลักษณ์ ดอนศรี ครูนักแต่งเพลงประพันธ์เพลงลูกทุ่งอีสานหมอลำกันตรึม ลิเกกันตรึมกล้วยหอม บรรจงศิลป์ ลิเกกันตรึมสังเวย มัจจุราช ลิเกกันตรึมชาตรี รุ่งเรืองศิลป์

## อ้างอิง

หมวดหมู่:วัฒนธรรมภาคอีสาน
หมวดหมู่:ดนตรีไทย
วีนัส ฮัม

**วีนัส ฮัม** () เป็นกลุ่มดนตรีอิเล็กทรอนิกส์-ป็อปสัญชาติอเมริกัน จากเมืองแนชวิลล์ รัฐเทนเนสซี ชื่อวงดนตรีมาจากชื่ออาการผิดปกติทางร่างกายของนักดนตรี คือ โทนี มิราเคิล  ที่จะได้ยินเสียงชีพจรของตัวเองดังก้องอยู่ในหู อาการนี้พบในผู้ป่วยน้อยราย มีชื่อเรียกว่า "venous hum" 

วีนัส ฮัม มีผลงานมาแล้ว 4 ชุด ตั้งแต่ปี 2001 และทำดนตรีประกอบให้กับเจ.เจ. แอบรัมส์ ในซีรีส์เรื่อง *Alias*, *Lost* (อสุรกายดงดิบ) และภาพยนตร์ *Mission: Impossible III* (2006)  

ในปี 2003 เสตรียนขับร้องคัฟเวอร์เพลง "I Feel Love" ของดอนนา ซัมเมอร์ ให้กับวงบลูแมนกรุป และออกตระเวนแสดงสดร่วมกันในปี 2004 โดยเล่นเป็นวงเปิดการแสดงให้ และปรากฏตัวในวิดีโอบันทึกการแสดงสด *The Complex Rock Tour Live*

## ผลงานอัลบัม
* *Venus Hum* (2001)
* *Big Beautiful Sky* (2003)
* *The Colors In The Wheel* (2006)
* *Mechanics & Mathematics* (2009)

## อ้างอิง

## แหล่งข้อมูลอื่น
*Venus Hum blog 
*Venus Hum website
*Venus Hum on MySpace

หมวดหมู่:กลุ่มดนตรีอิเล็กทรอนิกส์สัญชาติอเมริกัน
หมวดหมู่:กลุ่มดนตรีป็อปสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2542
ฟุตบอลทีมชาติโกตดิวัวร์

**ฟุตบอลทีมชาติโกตดิวัวร์** () หรือ **ฟุตบอลทีมชาติไอวอรีโคสต์** () เป็นทีมฟุตบอลจากประเทศโกตดิวัวร์ ประสบความสำเร็จในระดับทวีปหลายครั้ง เช่นการได้อันดับ 4 ในฟีฟ่าคอนเฟเดอเรชันส์คัพ ในปี ค.ศ. 1992, ชนะเลิศแอฟริกาคัพออฟเนชันส์ 3 สมัย ในปี ค.ศ. 1992, 2015 และ 2023 และได้เข้าร่วมแข่งขันฟุตบอลโลกรอบสุดท้ายสามครั้งในฟุตบอลโลก 2006 ,ฟุตบอลโลก 2010 และฟุตบอลโลก 2014

## ผู้เล่น

### ผู้เล่นทีมชาติชุดปัจจุบัน
รายชื่อผู้เล่นในการแข่งขันนัดกระชับมิตรกับทีมชาติฝรั่งเศส และ ทีมชาติอังกฤษ เมื่อวันที่ 25 และ 29 มีนาคม ค.ศ. 2022

*สถิติการลงสนามและการยิงประตูนับถึงวันที่ 29 มีนาคม ค.ศ. 2022 หลังแข่งกับทีมชาติอังกฤษ*

## สถิติ

:*ผู้เล่นในที่มีชื่อแสดงด้วยอักษร *'ตัวหนา*' คือผู้เล่นที่ยังคงเล่นให้กับทีมชาติ*

### ลงสนามให้ทีมชาติมากที่สุด

## อดีตผู้เล่นที่มีชื่อเสียง
* ยาย่า ตูเร
* ดีดีเย ดรอกบา

## อ้างอิง

## แหล่งข้อมูลอื่น

*Ivory Coast Association &nbsp;— เว็บไซต์ทางการ
*โกตดิวัวร์ ที่ FIFA.com

โกตดิวัวร์
หมวดหมู่:ฟุตบอลในประเทศโกตดิวัวร์
ก
สถาบันสุขภาพแห่งชาติ (สหรัฐ)

thumb|อาคาร 50 ของเอ็นไอเอช

**สถาบันสุขภาพแห่งชาติ** () หรือ **เอ็นไอเอช** (NIH) เป็นหน่วยงานวิจัยในสหรัฐรับผิดชอบในด้านงานวิจัยที่เกี่ยวข้องกับทางด้านการแพทย์ โดยมีหน่วยงานย่อย 27 สถาบัน

หน่วยงานก่อตั้งในปี พ.ศ. 2430 ภายใต้ชื่อ Laboratory of Hygiene ได้เติบโตและเปลี่ยนชื่อมาเป็นชื่อปัจจุบันในปี พ.ศ. 2473

สถาบันปัจจุบันตั้งอยู่ที่เมืองบาเธสดา ในรัฐแมริแลนด์

## อ้างอิง

หมวดหมู่:การวิจัยทางการพยาบาล
หมวดหมู่:สถาบันสุขภาพแห่งชาติ
เลเกีย

**เลเกีย** () เป็นบริษัทผลิตชุดกีฬา ก่อตั้งในปี ค.ศ. 1990 ที่เมืองปอมเปอี ประเทศอิตาลี เป็นหนึ่งในแบรนด์ที่โด่งดังที่สุดแบรนด์หนึ่งสำหรับทีมฟุตบอลสมัครเล่น จนขยับขยายไปยังสโมสรระดับต้น ๆ เลเกียมีสำนักงานหลักอยู่ที่เมืองปอมเปอี และมีร้านเลเกีย มากมายในอิตาลี นอกจากนั้นยังมีจัดจำหน่ายในหลายประเทศในยุโรป แคนาดา และสหรัฐอเมริกา ในปี ค.ศ. 2010 เลเกียเป็นผู้สนับสนุนให้กับฟุตบอลทีมชาติเกาหลีเหนือ

หมวดหมู่:บริษัทของอิตาลี
หมวดหมู่:บริษัทอิตาลีที่ก่อตั้งในปี พ.ศ. 2533
หมวดหมู่:ตราสินค้าอิตาลี
หมวดหมู่:ตราสินค้าชุดกีฬา
หอยคราง

**หอยคราง** หรือ **หอยแครงขน** (ชื่อวิทยาศาสตร์: *Anadara inaequivalvis*) เป็นหอยเปลือกคู่

## ข้อมูล
หอยครางเป็นหอยในวงศ์ Arcidae  มีลักษณะคล้ายหอยแครง แต่มีขนาดใหญ่กว่า 
*ขอบเปลือกมีลักษณะเป็นรอยหยักเหมือนฟันปลา เปลือกมีสีต่าง ๆ เช่น สีขาว, สีชมพู, สีเขียว 
*จุดเด่นคือมีเส้นขนอยู่บนเปลือกด้านนอกทั่วทั้งเปลือก จนได้รับชื่อเรียกอีกชื่อว่า *"หอยขน"*
*เปลือกของหอยครางมีลักษณะคล้ายหอยแครง จัดเป็นหอยจำพวกหอยแครง 5 ชนิด ที่พบได้ในน่านน้ำไทย 
*เปลือกหอยครางมีขนาดประมาณ 1.5–2 นิ้ว  และเปลือกทั้ง 2 ข้างมีขนาดเล็ก–ใหญ่ไม่เท่ากัน
*กินอาหารด้วยการกรองแพลงก์ตอนพืชและแพลงก์ตอนสัตว์ รวมถึงซากพืชและซากสัตว์ที่เน่าเปื่อย
*เป็นหอยที่มีเพศแยกและมีสองเพศในตัวเดียวกัน  เมื่อผสมพันธุ์ ตัวผู้จะปล่อยน้ำเชื้อก่อนเพื่อกระตุ้นให้ตัวเมียปล่อยไข่แล้วผสมพันธุ์กันภายนอกตัว

## ถิ่นที่อยู่อาศัย
หอยคราง(หอยขลุ่ย)อาศัยตามแนวปะการังค่อนข้างลึกประมาณ 5–6 เมตร ซึ่งไม่เหมือนกับหอยแครงที่อาศัยอยู่ตามดินโคลน ซึ่งบางครั้งจะพบทรายหรือทรายปนโคลนปะปนอยู่ในเปลือกหอยด้านในด้วย  พบในแถบจังหวัดตราด,เพชรบุรี, ภูเก็ต, สงขลา เป็นต้น

## วิธีการจับ
โดยมากแล้วชาวบ้านมักจะจับหอยครางได้ในช่วงก่อนวันเข้าพรรษา ซึ่งเป็นเวลาที่น้ำทะเลแห้ง จนกระทั่งหาดเลนที่หอยอาศัยอยู่มันโผล่ขึ้นมาหรือมีระดับน้ำปริ่ม  ปัจจุบันยังไม่มีการเพาะเลี้ยงขยายพันธุ์หอยครางอย่างจริงจังเหมือนหอยชนิดอื่นที่เป็นสัตว์เศรษฐกิจ หอยครางจึงเป็นหอยที่นิยมบริโภคกันเฉพาะในท้องถิ่น ซึ่งเนื้อของหอยครางจะเหนียวกว่าหอยแครง นิยมนำไปลวกเหมือนหอยแครง  ราคาขายจะถูกกว่าหอยแครง หรือคัดเฉพาะเนื้อแล้วตัดเป็นชิ้น ๆ ขายปะปนกับเนื้อหอยแครง ปัจจุบันยังไม่มีการเพาะเลี้ยง หอยครางที่มีขายมาจากการจับจากแหล่งธรรมชาติ

## นิรุกติศาสตร์เปรียบเทียบ
สันนิษฐานว่าคำว่า "แครง" หรือ "คราง" นั้นมาจากภาษาชวา–มลายู ที่เรียกหอยจำพวกหอยแครงและหอยครางว่า "เกอรัง" หรือ "กรัง" (kerang, krang) จึงเพี้ยนเป็นแครงกับครางในที่สุด

## ดูเพิ่ม
*หอยแครง

## อ้างอิง

หมวดหมู่:วงศ์หอยแครงเปลือกโค้ง
ไฟลท์ออฟเดอะบัมเบิลบี

**ไฟลท์ออฟเดอะบัมเบิลบี** () เป็นท่อนออร์เคสตราอินเทอร์ลูด จากผลงานประพันธ์ของนีโคไล ริมสกี-กอร์ซากอฟ เป็นท่อนบรรเลงสั้นๆ ปิดท้ายองก์ที่ 3 ของโอเปร่าเรื่อง *[[The Tale of Tsar Saltan]]* () ที่ริมสกี-คอร์ซาคอฟแต่งขึ้นในช่วง ค.ศ. 1899-1900 ดัดแปลงจากบทกวีของอเล็กซานเดอร์ ปุชกิน

เนื้อร้องในท่อนนี้กล่าวถึงเจ้าชายกวิดอน ซัลทาโนวิช ที่เป็นโอรสของพระเจ้าซาร์ ที่ถูกนกวิเศษเสกให้กลายเป็นผึ้ง แล้วบินจากไป เครื่องดนตรีที่บรรเลงในตอนนี้ เป็นการเล่นเลียนเสียงผึ้งบินหึ่งๆ 

ไฟลท์ออฟเดอะบัมเบิลบี ต้องเล่นด้วยจังหวะเร็วติดต่อกัน ซึ่งต้องมีการฝึกฝนมาเป็นพิเศษ จึงนิยมใช้บรรเลงแสดงความสามารถเฉพาะตัวของนักดนตรี นักดนตรีที่เคยนำดนตรีท่อนนี้มาแสดง เช่น แม็กซิม มรวิทซา (Maksim Mrvica) นักเปียโนชาวโครเอเชีย, หลาง หลาง นักเปียโนชาวจีน ใช้เล่นสาธิตการใช้งานเครื่องไอแพด ในปี 2010  รวมถึงวงดนตรีฮาร์ดร็อกโมโนวอร์

ในช่วงทศวรรษ 1930 วอลต์ ดิสนีย์ได้เลือกไฟลท์ออฟเดอะบัมเบิลบี เป็นเพลงหนึ่งที่จะบรรจุในภาพยนตร์ *[[แฟนเทเชีย (ภาพยนตร์)|แฟนเทเชีย]]* แต่ได้ถูกคัดออก ต่อมาเพลงนี้ได้ปรากฏในภาพยนตร์แอนิเมชันเรื่อง *[[Melody Time]]* ในปี 1948  ในปี 2003 ถูกนำไปใช้ประกอบภาพยนตร์ *[[คิลบิล]]* ของเควนติน ทาแรนติโน 

## อ้างอิง

## แหล่งข้อมูลอื่น
* 
* A MIDI page including five versions of the ''Flight'' 
* A short excerpt for clarinet, with permission of the authors 

หมวดหมู่:ผลงานของ นีไคไล ริมสกี-คอร์ซาคอฟ
ดิลิเชียสเวย์

**ดิลิเชียสเวย์**เป็นอัลบั้มแรกของไม คุรากิออกจำหน่ายวันที่28 มิถุนายน พ.ศ. 2543ออกจำหน่ายพร้อมกันกับอัลบั้มซีเคร็ตออฟมายฮาร์ทมีรหัสซีดีคือ GZCA-1039 
## ข้อมูลเพลง
อัลบั้มนี้เป็นอัลบั้มแรกของไม คุรากิออกจำหน่ายพร้อมกับอัลบั้มซีเคร็ตออฟมายฮาร์ทที่ประเทศสหรัฐอเมริกา ออกจำหน่ยเมื่อวันที่28 มิถุนายน พ.ศ. 2543อัลบั้มนี้มีรหัสซีดีคือ GZCA-1039

อัลบั้มนี้ซารด์ประจำสัปดาห์ที่อันดับ 1 จำนวน 2 สัปดาห์ติดต่อกัน โดยสัปดาห์แรกขายได้ 2,218,640 ชุด ยอดขายรวมประจำปีพ.ศ. 2543คือ 3,451,660 ชุด เป็นอัลบั้มที่ขายดีที่สุดประจำปีพ.ศ. 2543และยอดขายรวมทั้งหมด  3,530,420 ชุด เป็นอัลบั้มที่ขายดีอันดับที่ 9 ของประวัติศาสตร์อัลบั้มเพลงญี่ปุ่น อัลบั้มนี้ได้รับรางวัลรับรองสถานะและได้ประกาศนียบัตรจาก RIAJ ประเภท 3x Million

อัลบั้มนี้ทำให้เธอเป็นศิลปินลำดับที่ 5 ต่อมาถัดจาก อูทาดะ ฮิคารุ ที่มีซิงเกิลและอัลบั้มแรก ขายได้เกิน 1 ล้านชุด (ซึ่งจนถึงปัจจุบัน นักร้องที่ทำสถิตินี้ได้มีเพียง 6 ศิลปิน คือ DEEN,KinKi Kids,Kiroro,อูทาดะ ฮิคารุ,ไม คุรากิ และ CHEMISTRY)

## รายชื่อเพลง

## ซาร์ด

## การนำไปใช้

## อ้างอิง
* http://wiki.jpopstop.com/wiki/Delicious_Way 

หมวดหมู่:อัลบั้มเพลงในปี พ.ศ. 2543
หมวดหมู่:อัลบั้มเพลงของมาอิ คูรากิ